Bond girl

In Bond girl of "Bond-famke" is in tsjep, jong, froulik personaazje út 'e romans en koarte ferhalen fan 'e James Bond-romansearje, de films fan 'e James Bond-filmsearje en de ûnderskate James Bond-fideospultsjes. Sokke personaazjes geane om mei de Britske geheim agint James Bond (faak troch mei him it bêd te dielen), en komme ornaris yn mar ien boek of film foar. Se hawwe soms nammen dêr't in seksuele dûbelsinnichheid yn besletten leit of dy't op oare wize apart binne. Der binne ferskate typen Bond girls: de helpster, de femme fatale en it slachtoffer. De oantsjutting 'Bond girl' kin ek yn it echte libben brûkt wurde foar de aktrises dy't yn in James Bond-film sa'n rol spylje. Foar sokke aktrises jout dy rol faak in tige positive ympuls oan harren karriêre.

Ynspiraasje
De ynspiraasje foar alle oarspronklike Bond girls út 'e romans en koarte ferhalen dy't skreaun waarden troch Ian Fleming, de geastlike heit fan it personaazje James Bond, soe skoan syn freondinne Muriel Wright west hawwe kinne. Hja wie 26 jier en neffens doetiidske beskriuwings "útsûnderlike tsjep" doe't hja yn 1935 mei Fleming yn 'e kunde kaam. Wright wie ek in feardich ruter, skyster en polospylster, en boppedat wie se ryk wurden fan har wurk as model. Sy en Fleming krigen in relaasje wêrby't se him trou bleau nettsjinsteande syn oanhâldende gefallen fan oerhoer. Doe't se ûnder de Twadde Wrâldoarloch yn 1944 omkaam by in Dútsk bombardemint wie Fleming der alhiel stikken fan.

Nammen
De Bond girls út 'e boeken fan Fleming en de films oer James Bond drage soms nammen dy't apart binne, lykas Vesper Lynd (vesper betsjut "jûnsgebed"), May Day (letterlik: "maaiedei", mar it betsjut eins "1 maaie" of "mayday", in helpoprop fan piloaten), Molly Warmflash (warmflash betsjut "waarmflits" en ropt assosjaasjes mei de oergong op), Christmas Jones (christmas betsjut "kryst"), en Fields ("fjilden"), dy't fan foaren Strawberry ("ierdbei") blykt te hjitten. Ferskate kearen komt it ek foar dat Bond girls in namme drage dy't in seksueel suggestive wurdboarterij befettet, lykas Honey Ryder ("hunichrider"), Pussy Galore ("poeske oeral"), Plenty O'Toole ("genôch ark"), Holly Goodhead ("Holly Pijper")* en Xenia Onatopp ("Xenia Boppe-op").
*) Goodhead is eins in besteande Ingelske efternamme dy't in ferbastering is fan it Angelsaksyske wurd foar "godheid", in betsjutting dy't men yn it hjoeddeistige Ingelsk net mear weromken om't it efterheaksel -head, "-heid", net mear bestiet; head, "holle", is lykwols ek in sprektaalterm foar orale seks, en Goodhead kin sadwaande opfet wurde as "goede orale seks" of "goed yn orale seks". 

Ferskillende soarten Bond girls
Der besteane gjin regels foar hokker rol in froulik personaazje yn in ferhaal oer James Bond spylje moat om as Bond girl beskôge te wurden. De iennichste betingsten foar dy oantsjutting binne dat se tsjep en jong wêze moat. Faak hawwe Bond girls geandewei it ferhaal seks mei James Bond, mar dat hoecht net. Bond girl Camille Montes yn 'e film Quantum of Solace, bygelyks, dielt nea it bêd mei Bond, hoewol't se yn dy film fierwei it wichtichste jonge, tsjeppe, froulike personaazje is. Los fan 'e fraach oft se no al of net seksuele partners fan Bond binne, besteane der trije soarten Bond girls:
de helpster – sy helpt Bond om syn doel te berikken
de femme fatale – sy besiket Bond fan syn doel ôf te hâlden, ornaris troch him te ferlieden en dan te besykjen om him te fermoardzjen
it slachtoffer – sy komt koart mei Bond yn 'e kunde, rekket faak sûnder wat fan 'e saak ôf te witten by syn aventoeren belutsen en moat dat mei de dea bekeapje

Opsomming fan Bond girls
Yn literêre wurken fan Ian Fleming
 titel (jier fan publ.) Bond girl Casino Royale (1953)  Vesper Lynd Live and Let Die (1954)  Simone "Solitaire" Latrelle Moonraker (1955)  Gala Brand Diamonds Are Forever (1956)  Tiffany Case From Russia, with Love (1957) korporaal Tatjana Romanova Dr. No (1958)  Honeychile Rider Goldfinger (1959)  Pussy GaloreJill MastertonTilly Masterton  From a View to a Kill (1960)  Mary Ann Russell For Your Eyes Only (1960)  Judy Havelock Quantum of Solace (1960)  n.f.t. Risico (1960)  Lisl Baum The Hildebrand Rarity (1960)  Liz Krest Thunderball (1961)  Domino VitaliPatricia Fearing The Spy Who Loved Me (1962)  Vivienne Michel On Her Majesty's Secret Service (1963)  Teresa di Vicenzo (Tracy Bond)Ruby Windsor  You Only Live Twice (1964)  Kissy SuzukiMariko Ichiban  famke sûnder namme The Man with the Golden Gun (1965)  Mary Goodnight The Living Daylights (1966)  Trigger The Property of a Lady (1966)  Maria Freudenstein Octopussy (1966)  n.f.t.  007 in New York (1966)  Solange

Yn literêre wurken fan oare skriuwers
titel (jier fan publ.) skriuwer Bond girl Colonel Sun (1968)  Kingsley Amis (pseudonym Robert Markham)  Ariadne Alexandrou Licence Renewed (1981)  John Gardner  Lavender Peacock For Special Services (1982)  John Gardner  Cedar LeiterNena Bismaquer Icebreaker (1983)  John Gardner  Paula VackerRivke Ingber Role of Honour (1984)  John Gardner  Persephone "Percy" Proud Nobody Lives for Ever (1986)  John Gardner  Sukie Tempesta No Deals, Mr. Bond (1987)  John Gardner  Ebbie Heritage Scorpius (1988)  John Gardner  Harriett Horner Win, Lose or Die (1989)  John Gardner  Clover PenningtonBeatrice Maria da Ricci Brokenclaw (1990)  John Gardner  Sue Chi-Ho  The Man from Barbarossa (1991)  John Gardner  Stephanie AdoréNina Bibikova Death is Forever (1992)  John Gardner  Elizabeth "Easy" St. John Never Send Flowers (1993)  John Gardner  Fredericka "Flicka" von Grüsse SeaFire (1994)  John Gardner  Fredericka "Flicka" von Grüsse Cold (1996)  John Gardner  Sukie TempestaBeatrice Maria da Ricci Blast From the Past (1997)  Raymond Benson  n.f.t. Zero Minus Ten (1997)  Raymond Benson  Sunni Pei The Facts of Death (1998)  Raymond Benson  Niki MirakosHera Volopoulos Midsummer Night's Doom (1999)  Raymond Benson  Lisa Dergan High Time to Kill (1999)  Raymond Benson  Helena MarksburyHope Kendal Live at Five (1999)  Raymond Benson  Janet Davies DoubleShot (2000)  Raymond Benson  Kimberly FeareHeidi TauntHedi Taunt Never Dream of Dying (2001)  Raymond Benson  Tylyn Mignonne The Man with the Red Tattoo (2002)  Raymond Benson  Reiko TamuraMayumi McMahon Devil May Care (2008)  Sebastian Faulks  Scarlett Papava Carte Blanche (2011)  Jeffery Deaver  Felicity Willing Ophelia "Philly" Maidenstone Solo (2013)  William Boyd  Bryce Fitzjohn Efua Blessing Ogilvy-Grant Trigger Mortis (2015)  Anthony Horowitz  Jeopardy LaneLogan FairfaxPussy Galore Forever and a Day (2018)  Anthony Horowitz  Joanne "Sixtine" Brochet

Yn films fan Eon Productions
Yn 'e films fan Eon Productions wurdt aktrise Ursula Andress yn har rol as Honey Ryder yn Dr. No (1962) rûnom beskôge as de earste Bond girl. It wie lykwols pas de film Goldfinger (1964) dy't de Bond girl ta in fêst ûnderdiel fan 'e James Bond-films makke.

 film  bêdpartner  helpster  femme fatale  slachtoffer Dr. No  Sylvia Trench (Eunice Gayson) Miss Taro (Zena Marshall)  Honey Ryder (Ursula Andress)  Honey Ryder  Miss Taro  n.f.t. From Russia with Love  Sylvia Trench (Eunice Gayson)   Vida (Aliza Gur)  Zora (Martine Beswick)   Tatjana Romanova (Daniela Bianchi)  Tatjana Romanova  Rosa Klebb (Lotte Lenya)  n.f.t. Goldfinger  Jill Masterson (Shirley Eaton)  Pussy Galore (Honor Blackman)  Pussy Galore  Bonita (Nadja Regin)  Jill Masterson  Tilly Masterson (Tania Mallet) Thunderball  Patricia "Pat" Fearing (Molly Peters)   Fiona Volpe (Luciana Paluzzi)  Domino Derval (Claudine Auger)  Domino Derval  Fiona Volpe  Paula Caplan (Martine Beswick) You Only Live Twice  Aki (Akiko Wakabayashi)  Helga Brandt (Karin Dor)  Kissy Suzuki (Mie Hama)  Kissy Suzuki  Helga Brandt  Aki On Her Majesty's Secret Service  Teresa di Vicenzo (Diana Rigg)  Ruby Bartlett (Angela Scoular)  Nancy (Catherine Schell)  Teresa di Vicenzo  Irma Bunt (Ilse Steppat)  Teresa di Vicenzo Diamonds Are Forever  Tiffany Case (Jill St. John)  Tiffany Case  Bambi (Lola Larson)  Thumper (Trina Parks)  Plenty O'Toole (Lana Wood) Live and Let Die  Miss Caruso (Madeline Smith)  Rosie Carver (Gloria Hendry)  Solitaire (Jane Seymour)  Solitaire  n.f.t.  Rosie Carver The Man with the Golden Gun  Andrea Anders (Maud Adams)  Mary Goodnight (Britt Ekland)  Mary Goodnight  n.f.t.  Andrea Anders The Spy Who Loved Me  fanke yn blokhutte (Sue Vanner)  fanke yn haremtinte (Dawn Rodrigues)  majoar Anja Amasova (Barbara Bach)  Anja Amasova  Naomi (Caroline Munro)  Felicca (Olga Bisera) Moonraker  Corinne Dufour (Corinne Cléry)  Manuela (Emily Bolton)  Holly Goodhead (Lois Chiles)  Holly Goodhead  stewardess yn priveefleantúch (Leila Shenna)   blondine (Irka Bochenko)  Corinne Dufour For Your Eyes Only  grevinne Lisl von Schlaf (Cassandra Harris)  Melina Havelock (Carole Bouquet)  Melina Havelock  n.f.t. grevinne Lisl von Schlaf Octopussy  Magda (Kristina Wayborn)  Octopussy (Maud Adams)  Octopussy  n.f.t. n.f.t. A View to a Kill  Kimberley Jones (Mary Stävin)  May Day (Grace Jones)  Pola Ivanova (Fiona Fullerton)  Stacey Sutton (Tanya Roberts)  Stacey Sutton  May Day  Jenny Flex (Alison Doody)  Pan Ho (Papillon Soo Soo) May Day The Living Daylights  Linda (Kell Tyler)  Kara Milovy (Maryam d'Abo)  Kara Milovy  n.f.t.  n.f.t. Licence to Kill  Pam Bouvier (Carey Lowell)  Lupe Lamora (Talisa Soto)  Pam Bouvier  n.f.t.  Della Churchill (Priscilla Barnes) GoldenEye  Caroline (Serena Gordon)  Natalja Simonova (Izabella Scorupco)  Natalja Simonova  Xenia Onatopp (Famke Janssen)  n.f.t. Tomorrow Never Dies  prof. Inga Bergstrøm (Cecilie Thomsen)  Paris Carver (Teri Hatcher)  Lin Wai (Michelle Yeoh)  Lin Wai  n.f.t.  Paris Carver The World Is Not Enough  dr. Molly Warmflash (Serena Scott Thomas)  Elektra King (Sophie Marceau)  dr. Christmas Jones (Denise Richards)  dr. Christmas Jones  Giulietta da Vinci (Maria Grazia Cucinotta)  Elektra King  n.f.t. Die Another Day  Jinx Johnson (Halle Berry)  Miranda Frost (Rosamund Pike) Jinx Johnson  Miranda Frost  n.f.t. Casino Royale (2006)  Vesper Lynd (Eva Green)  Vesper Lynd  Valenka (Ivana Miličević)  Solange Dimitrios (Caterina Murino)  Quantum of Solace  Strawberry Fields (Gemma Arterton)  Camille Montes (Olga Kurylenko)  n.f.t.  Strawberry Fields Skyfall  minneresse fan Bond (Tonia Sotiropoulou)  Sévérine (Bérénice Marlohe) Miss Moneypenny (Naomie Harris)  n.f.t.  Sévérine  Spectre  Lucia Sciarra (Monica Bellucci)  dr. Madeleine Swann (Léa Seydoux)  dr. Madeleine Swann  n.f.t.  n.f.t. No Time to Die  dr. Madeleine Swann (Léa Seydoux)   dr. Madeleine SwannPaloma (Ana de Armas)Nomi (Lashana Lynch)  n.f.t.  n.f.t.

Yn oare films
Der binne trije James Bond-films dy't net troch Eon Productions makke waarden. Yn dy films binne de ûnderskate rollen fan 'e Bond girls folle dreger te kategorisearjen.
film  Bond girl  Casino Royale (1954)  Valerie Mathis (Linda Christian) Casino Royale (1967)  Vesper Lynd (Ursula Andress)Miss Goodthighs (Jacqueline Bisset)Miss Moneypenny (Barbara Bouchet aginte Mimi/Lady Fiona McTarry (Deborah Kerr)The Detainer (Daliah Lavi)Mata Bond (Joanna Pettet)Buttercup (Angela Scoular) Never Say Never Again  Domino Petachi (Kim Basinger) Fatima Blush (Barbara Carrera) Patricia Fearing (Prunella Gee)  dame yn 'e Bahama's (Valerie Leon) Nicole (Saskia Cohen Tanugi)

Yn fideospultsjes
 fideospultsje  Bond girl  aktrise  007: Agent Under Fire  Zoe Nightshade  Adrian Malprave  dr. Natalja Damescu  Caron Pascoe (stim) Eve Karpf (stim)  Beatie Edney (stim) James Bond 007: Nightfire  Dominique Paradis Zoe Nightshade  Alura McCall  Makiko Hayashi  Lena Reno (stim)Jeanne Mori (stim)  Kimberley Davies (stim) Tamlyn Tomita (stim) James Bond 007: Everything or Nothing  Serena St. Germaine  dr. Katja Nadanova  Miss Nagai  Mya Starling  Shannon Elizabeth  Heidi Klum Misaki ItoMýa GoldenEye: Rogue Agent  Pussy Galore  Xenia Onatopp  Jeannie Elias (stim)  Jenya Lano (stim) 007: From Russia with Love  Tatjana Romanova Eva Adara   Elizabeth Stark  Daniela Bianchi (likenis), Kari Wahlgren (stim) Maria Menounos Natasha Bedingfield James Bond 007: Blood Stone  Nicole Hunter  Joss Stone GoldenEye 007  Xenia Onatopp  Natalja Simonova  Kate Magowan Kirsty Mitchell 007 Legends Holly Goodhead  Tracy Draco  Pam Bouvier  Jinx Johnson  Pussy Galore  Jane Perry  Diana Rigg (likenis), Nicola Walker (stim)Carey Lowell  Gabriela Montaraz (likenis), Madalena Alberto (stim)Honor Blackman (likenis), Natasha Little (stim)

Effekt op karriêres
De rol fan Bond girl is ornaris in tige opfallende rol foar in aktrise, mei't James Bond-films in protte oandacht krije. Sadwaande kin sa'n rol foar aktrises dy't noch net botte bekend binne in wichtige ympuls oan harren karriêre jaan. It is lykwols ek ferskate kearen foarkommen dat der in aktrise as Bond girl cast waard, dy't op dat stuit al bekend wie. Diana Rigg en Honor Blackman, bygelyks, waarden beiden cast as Bond girls nei't se yn it Feriene Keninkryk al stjerren wurden wiene mei de tige populêre tillefyzjesearje The Avengers (yn Nederlân doedestiden útstjoerd as De Wrekers). En Halle Berry wûn de Oscar foar bêste aktrise yn itselde jier (2002) dat Die Another Day útkaam, de film wêryn't sy in rol as Bond girl hie. 

Ek Teri Hatcher wie al bekend fan har rol as Lois Lane yn 'e tillefyzjesearje Lois & Clark: The New Adventures of Superman, foar't se yn Tomorrow Never Dies as Bond girl cast waard. Jane Seymour, oan 'e oare kant, wie folslein ûnbekend doe't se yn 1973 de Bond girl spile njonken Roger Moore's fertolking fan James Bond yn Live and Let Die. (Yn 'e begjintitels fan dy film stiet sels Introducing Jane Seymour.) Neitiid wûn se in Emmy Award foar har rol as operasjongster Maria Callas yn in tillefyzjefilm en úteinlik waard se oer de hiele wrâld húsriem mei de langrinnende tillefyzjesearje Dr. Quinn, Medicine Woman. It grutste súkses nei in rol as Bond girl hie wierskynlik Kim Basinger, dy't nei har trochbraak njonken Sean Connery yn Never Say Never Again in karriêre yn 'e filmyndustry fan Hollywood opboude dy't ta in hichtepunt kaam mei har Oscar foar bêste aktrise foar har rol yn L.A. Confidential.

Kategory:Personaazje út de James Bond-searje
Kategory:James Bond
Kategory:Fiktyf personaazje yntrodusearre yn 1953
Kategory:Fiktive frou